1. ΝΟΜΟΘΕΤ. ΔΙΑΤΑΓΜΑ υπ' αριθ. 823 της 15/19 Ιαν. 1971 (ΦΕΚ Α' 9) Περί συστάσεως Υπηρεσίας και Εθνικού  Συμβουλίου Επιστημονικής Ερεύνης και Αναπτύξεως (Υ.Ε.Ε.Α. και Ε.Σ.Ε.Ε.Α.) Κατηργήθη δια του άρθρ. 19 Νόμ. 706 της 20/26 Σεπτ. 1977 (ΦΕΚ Α' 279) περί προωθήσεως της Επιστημονικής Ερεύνης και της Τεχνολογίας (παρατίθεται εν τόμ. 24Α σελ. 331) πλην των διατάξεων των αναφερομένων εις την υπηρεσιακήν κατάστασιν και τας αποδοχάς του Προσωπικού της ΥΕΕΑ, αίτινες διατηρούνται εν ισχύϊ μέχρι ρυθμίσεως της υπηρεσιακής καταστάσεως του προσωπικού τούτου δια των υπό του άρθρ. 12 του Νόμ.  706 προβλεπομένων Π.Δ/των. Αι διατάξεις αύται παρατίθενται κατωτέρω. Άρθρ.5.-1.Επιτρέπεται η εις την Υ.Ε.Ε.Α. απόσπασις δημοσίων λειτουργών και υπαλλήλων εξ οιασδήποτε άλλης δημοσίας υπηρεσίας ή Οργανισμού δημοσίου ή ιδιωτικού δικαίου και Τραπεζών, ως και στρατιωτικών, δια κοινών αποφάσεων του Πρωθυπουργού και του αρμοδίου κατά περίπτωσιν Υπουργού, κατά παρέκκλισιν από πάσης γενικής ή ειδικής αφορώσης εις αποσπάσεις υπαλλήλων διατάξεως. 2.Η απόσπασις αύτη είναι υποχρεωτική δια τε τον υπάλληλον και την υπηρεσίαν, ο δε χρόνος διαρκείας αυτής λογίζεται, δια πάσαν συνέπειαν, ως χρόνος πραγματικής υπηρεσίας εν τη οργανική θέσει ην κατέχει ο αποσπώμενος. 3.Διαρκούσης της αποσπάσεως, αι πάσης φύσεως αποδοχαί του αποσπωμένου βαρύνουν την Υ.Ε.Ε.Α. καταβαλλόμεναι εκ του προϋπολογισμού αυτής. Άρθρ.6.-1.Δι' αποφάσεως του Πρωθυπουργού, προτάσει της Υ.Ε.Ε.Α., επιτρέπεται η πρόσληψις ως ειδικών επιστημονικών συνεργατών επί συμβάσει ιδιωτικού δικαίου μέχρις 20 επιστημόνων ανεγνωρισμένου κύρους, διακριθέντων εις την επιστημονικήν έρευναν εν τη ημεδαπή ή αλλοδαπή, και εχόντων αξιόλογον συγγραφικήν και επιστημονικήν εργασίαν εις τον τομέα των ερευνών. 2.Δι' αποφάσεως του Πρωθυπουργού, προτάσει της Υ.Ε.Ε.Α., δύναται να ανατίθεται ειδικόν επιστημονικόν έργον εις ιδρύματα, ημεδαπής ή αλλοδαπής, ως και εις επιστήμονας, ημεδαπούς ή αλλοδαπούς, ειδικούς περί την έρευναν ή την οργάνωσιν αυτής, εφ' όσον δεν καθίσταται δυνατή, δι' οιονδήποτε λόγον, η διενέργεια της συγκεκριμένης ερεύνης υπό της Υ.Ε.Ε.Α. ή υπό των υφισταμένων εν Ελλάδι αντιστοίχων φορέων. «3.Δι' αποφάσεων του Υπουργού Πολιτισμού και Επιστημών εκδιδομένων εισηγήσει του Γενικού Διευθυντού της ΥΕΕΑ, δύναται ν' ανατίθεται η εκτέλεσις ειδικών εργασιών επί συμβάσει μισθώσεως έργου, προς ικανοποίησιν εκτάκτως παρουσιαζομένων αναγκών της ΥΕΕΑ». 4.«Η αποζημίωσις των εν τοις παρ. 1, 2 και 3 του παρόντος άρθρου ιδρυμάτων ή προσώπων καθορίζεται δια κοινής αποφάσεως των Υπουργών Οικονομικών και Πολιτισμού και Επιστημών». Η παρ. 3 προσετέθη και η πρώην παρ. 3 αντικατασταθείσα ως άνω έλαβεν αρίθμησιν 4 δια των παρ. α' και β' αντιστοίχως του άρθρ. 3 Ν.Δ. 211/1973 (κατωτ. αριθ. 3). Άρθρ.7.-Δι' αποφάσεως του Πρωθυπουργού, εκδιδομένης μετά πρότασιν της Υ.Ε.Ε.Α. δύναται, προς εξυπηρέτησιν των σκοπών της εις βάρος του προϋπολογισμού αυτής: α)Ν' αποστέλλωνται εις το εξωτερικόν προς μετεκπαίδευσιν ειδικευμένοι ή μη επιστήμονες, β)να μετακαλώνται εκ του εξωτερικού ειδικοί επιστήμονες, γ)ν' αποστέλλωνται εις την αλλοδαπήν, προς εκπροσώπησιν της Χώρας ή της Υ.Ε.Ε.Α. εις διεθνή συνέδρια και οργανισμούς, σύμβουλοι, ειδικοί επιστήμονες ή άλλοι ειδικοί. δ.«Να μετακινώνται εις το εσωτερικόν της χώρας ειδικοί επιστήμονες ή άλλοι ειδικοί προς συμμετοχήν εις συσκέψεις, σεμινάρια, συνέδρια και λοιπάς δραστηριότητας εξυπηρετούσας τους σκοπούς της ΥΕΕΑ. Η αποζημίωσις τούτων καθορίζεται δια κοινής αποφάσεως των Υπουργών Οικονομικών και Πολιτισμού και Επιστημών». Το εδάφ. δ' προσετέθη δια του άρθρ. 4 Ν.Δ. 211/1973 (κατωτ. αριθ. 3). (Αντί της σελ. 832, 31(α) Σελ. 832,301 Τεύχος 675-Σελ. 45 765 Υπηρεσία Επιστημονικής ΄Ερευνας και Αναπτύξεως 31.Ι.ο.1 